Rikunarita-ORG/Wikinium huggingface dataset:
# 1674

|  |
| --- |
| **1674** |
|  ◄ | 16de eeu | **◄17de eeu►** | 18de eeu | ►
◄ ◄ | ◄ | 1669 | 1670 | 1671 | 1672 | 1673 | ◄ **1674** ► | 1675 | 1676 | 1677 | 1678 | 1679 | ► | ► ► |
| Dae | Eeue | Geskiedenis | Geskiedenisportaal |
| Sien ook: Kategorie:1674 |

|  |
| --- |
|  **Kalenders** |
|

| Gregoriaanse kalender | 1674  |
| Ab urbe condita | 2427 |
| Armeense kalender | 1123
*ԹՎ* |
| Chinese kalender | 4370 – 4371
庚丑 – 辛寅 |
| Ethiopiese kalender | 1666 –1667 |
| Hebreeuse kalender | 5434 – 5435 |
| Hindoekalenders |  |
| - *Vikram Samvat* | 1729 – 1730 |
| - *Shaka Samvat* | 1596 – 1597 |
| Irannese kalender | 1052 –1053 |
| Islamitiese kalender | 1085 –1085 |

 |

Die **jaar 1674** was 'n gewone jaar wat volgens die Gregoriaanse kalender op 'n Maandag begin het. Dit was die 74ste jaar van die 17de eeu n.C. Soos ander gewone jare het die jaar 12 maande, 52 weke en 365 dae gehad.

## Gebeure

* 19 Februarie – Die Vrede van Westminster is 'n ooreenkoms tussen die Nederlandse Republiek en Engeland aan die einde van die Derde Engels-Nederlandse Oorlog.
* 16 April – Pous Clemens X publiseer die bul *Ad apostolicae vocis oraculorum* oor die instelling van die jubileum van 1675.

## Geboortes

## Sterftes

* 29 Julie – Eva Krotoa, Khoi-vrou wat dien as speelmaat en kinderoppasser vir Maria van Riebeeck se kinders (\* 1643).
* 8 November – John Milton, Engelse digter en skrywer (\* 1608).
* Onbekend – Adriaan de Vooght, Batavia, die vierde predikant in Suid-Afrika (\* 1636/7).
# 1573

|  |
| --- |
| **1573** |
|  ◄ | 15de eeu | **◄16de eeu►** | 17de eeu | ►
◄ ◄ | ◄ | 1568 | 1569 | 1570 | 1571 | 1572 | ◄ **1573** ► | 1574 | 1575 | 1576 | 1577 | 1578 | ► | ► ► |
| Dae | Eeue | Geskiedenis | Geskiedenisportaal |
| Sien ook: Kategorie:1573 |

|  |
| --- |
|  **Kalenders** |
|

| Gregoriaanse kalender | 1573  |
| Ab urbe condita | 2326 |
| Armeense kalender | 1022
*ԹՎ* |
| Chinese kalender | 4269 – 4270
己申 – 庚酉 |
| Ethiopiese kalender | 1565 –1566 |
| Hebreeuse kalender | 5333 – 5334 |
| Hindoekalenders |  |
| - *Vikram Samvat* | 1628 – 1629 |
| - *Shaka Samvat* | 1495 – 1496 |
| Irannese kalender | 951 –952 |
| Islamitiese kalender | 981 –981 |

 |

Die **jaar 1573** was 'n gewone jaar wat volgens die Gregoriaanse kalender op 'n Maandag begin het. Dit was die 73ste jaar van die 16de eeu n.C. Soos ander gewone jare het die jaar 12 maande, 52 weke en 365 dae gehad.

## Gebeure

* 9 Maart – Alessandro Ottaviano de' Medici (later Pous Leo XI) word biskop van Pistoia.
* 15 Junie – Giambattista Catagna (later Pous Urbanus VII) word pouslike nuntius in Venesië.
* 6 Augustus – Pous Gregorius XIII stig die Duitse seminarie in Rome.

## Geboortes

## Sterftes
# 1787

|  |
| --- |
| **1787** |
|  ◄ | 17de eeu | **◄18de eeu►** | 19de eeu | ►
◄ ◄ | ◄ | 1782 | 1783 | 1784 | 1785 | 1786 | ◄ **1787** ► | 1788 | 1789 | 1790 | 1791 | 1792 | ► | ► ► |
| Dae | Eeue | Geskiedenis | Geskiedenisportaal |
| Sien ook: Kategorie:1787 |

|  |
| --- |
|  **Kalenders**   |
|  |
| Oberon |
|

| Gregoriaanse kalender | 1787  |
| Ab urbe condita | 2540 |
| Armeense kalender | 1236
*ԹՎ* |
| Chinese kalender | 4483 – 4484
癸午 – 甲未 |
| Ethiopiese kalender | 1779 –1780 |
| Hebreeuse kalender | 5547 – 5548 |
| Hindoekalenders |  |
| - *Vikram Samvat* | 1842 – 1843 |
| - *Shaka Samvat* | 1709 – 1710 |
| Irannese kalender | 1165 –1166 |
| Islamitiese kalender | 1201 –1201 |

 |

Die **jaar 1787** was 'n gewone jaar wat volgens die Gregoriaanse kalender op 'n Maandag begin het. Dit was die 87ste jaar van die 18de eeu n.C. Soos ander gewone jare het die jaar 12 maande, 52 weke en 365 dae gehad.

## Gebeure

* 11 Januarie – William Herschel ontdek Oberon en Titania, twee mane van die planeet Uranus.
* 29 Januarie – Pous Pius VI stel Filippo Carandini, sekretaris van die Tridentine Raad, aan as kardinaal.
* 27 Junie – Edward Gibbon voltooi *The History of the Decline and Fall of the Roman Empire*.
* 7 Desember – Delaware word die 1ste deelstaat van die Verenigde State.
* 12 Desember – Pennsilvanië word die 2de deelstaat van die Verenigde State.
* 18 Desember – New Jersey word die 3de deelstaat van die Verenigde State.

## Geboortes

* 16 Maart – Georg Simon Ohm, 'n Duitse fisikus en wiskundige, bekend vir Ohm se wet († 1854).
* 19 Mei – Ulrich Gerard Lauts, die eerste Boereverteenwoordiger in Europa († 1865).
* 28 Junie – Sir Harry Smith, 'n Britse goewerneur en hoë kommissaris aan die Kaapkolonie († 1860).
* 13 September – Éléonore Denuelle de la Plaigne, minnares van Napoleon Bonaparte († 1868).
* 21 November – Samuel Cunard, Brits-Kanadese skeepvaartmagnaat († 1865).
* 22 November - Rasmus Rask , Deense taalkundige en filoloog. Oorlede 1832
* Onbekend – Shaka, koning van die Zoeloes († 1828).
* Onbekend – William Bean, Engelse geoloog en skulpkenner († 1866).

## Sterftes

* 28 Mei – Leopold Mozart, Oostenrykse komponis (\* 1719).
* 20 Junie – Karl Friedrich Abel, Duitse komponis van die klassieke era (\* 1723)
* 15 November – Christofh Willibald Gluck, was 'n hervormer van die opera (\* 1714)
# SETI

'n Kunstenaar se voorstelling van die voltooide ATA-350
**Search for Extra-Terrestrial Intelligence** (**SETI**) is 'n sambreelterm vir 'n verskeidenheid projekte wat deur mense onderneem word om na radioseine te soek wat moontlik van buiteaardse beskawings kom. Vroeë SETI-projekte is onder meer deur die regering van die Verenigde State befonds, maar in die latere stadium van die soektog het finansiële bydraes hoofsaaklik uit private bronne gekom.

Die kern van die projek is die 42 skottels van die *Allen Telescope Array (ATA)* wat deur die Universiteit van Kalifornië, Berkeley, VSA bedryf word en deel uitmaak van die *Hat Creek Observatory (HCO)* in Shasta County, 467 kilometer noord-oos van San Francisco. ATA vang potensiële radioseine in die frekwensieband tussen 0,5 en 11,2 Gigahertz op. ATA is opgerig teen 'n koste van 50 miljoen VSA-$ en vernoem na Paul Allen, die medestigter van *Microsoft* wat 'n ruim skenking vir die projek gemaak het.

Die projek is op 22 April 2011 voorlopig gestaak weens 'n tekort aan fondse vir die onderhoud van die ATA-teleskoop wat gegewens aan SETI verskaf het. SETI se bedryfskoste beloop jaarliks ten minste 1,5 miljoen $, terwyl die SETI-instituut 'n verdere miljoen $ benodig. Dié koste is oorspronklik merendeels deur die deelstaat Kalifornië en die Amerikaanse *National Science Foundation (NSF)* gedra. Weens Kalifornië se finansiële krisis en inkortings by die NSF beskik SETI tans nie meer oor die nodige fondse om die salarisse van medewerkers en die kragrekening vir sy radioteleskope te betaal nie.

## Geskiedenis

Die skermskut van *SETI@home*
In die Verenigde State is reeds in die 1960's met die eerste SETI-projekte begin. Die Universiteit van Berkeley se SETI-instituut met sowat 150 wetenskaplikes is in 1984 geopen.

In 1999 het die soektog na buiteruimtelike intelligense met die susterprojek SETI@home na 'n nuwe fase gevorder - vrywillligers dwarsoor die wêreld is genooi om met hul tuisrekenaars by die projek in te skakel. Deur middel van 'n skermskut-program, wat van die projek se webtuiste afgelaai kon word, kon gewone mense die radioseine help ontleed terwyl hulle nie aan hul rekenaars gewerk het nie. Die samespanning van honderdduisende tuisrekenaars op 'n enkele netwerk het die benodigde rekenaarkrag aan die projek verskaf. Die resultate is terug na Berkeley gestuur. In Suid-Afrika het in 2003 reeds 12 000 mense aan die projek deelgeneem.

So is tussen 1999 en 2009 sowat 1,84 miljard resultate van meer as 5,4 miljoen vrywilligers ontleed, alhoewel geeneen van die ondersoekte radioseine bewys kon lewer van intelligente buiteruimtelike lewe.

## Verwysings
# Boris Spasski

|  |
| --- |
| Boris Spasski |
|  |
| Boris Spassky in 1984 |
|

---

 |
| Naam | Boris Wasilijewitsj Spasski |
| Geboorte | (1937-01-30)30 Januarie 1937 Leningrad |
| Sterfte | 27 Februarie 2025 (op 88) |
| Nasionaliteit(e) |  Rusland |
| Titel | Grootmeester in 1955 |
| Wêreldkampioen | 1969–1972 |

**Boris Wasilijewitsj Spasski** (30 Januarie 1937 - 27 Februarie 2025) was 'n Russiese skaakspeler en grootmeester. Hy is 'n voormalige wêreldkampioen vanaf 1969 tot 1972. Spasski het in drie wêreldkampioenskapstryde gespeel: hy het verloor teen Tigran Petrosian in 1966; hy het vir Petrosian gewen in 1969; en verloor teen Bobby Fischer in die bekende 1972-wêreldskaakkampioenskap.

In 1976 het Spasski na Frankryk verhuis en 'n Franse burger geword in 1978. In 2012 het hy teruggekeer na Rusland. Hy was die oudste voormalige wêreldkampioen wat nog lewe.

## Vroeë lewe

Spasski is in Leningrad vir Russiese ouers gebore. Sy vader, Wasili Wladimirowitsj Spasski, was in die weermag werksaam.

## Persoonlike lewe

Boris is drie keer getroud. Sy eerste vrou (1959-1961) was Nadezjda Konstantinowna Latintsewa. Hulle het een dogter, Tatjana (gebore 1960), gehad. Sy tweede vrou was Larisa Zacharowna Solowjowa. Hulle het 'n seun, Wasili Solowjof-Spasski (gebore 1967), gehad. Sy derde vrou was Marina Joerijewna Sjtsjerbatsjowa, getroud in 1975. Hulle het 'n seun, Boris Spasski jr. (gebore 1980), gehad.

## Boeke

* Di Felice, Gino (2010). *Chess Results, 1956–1960: A Comprehensive Record With 1,390 Tournament Crosstables and 142 Match Scores, With Sources*. McFarland. ISBN 0-786-44803-2.
* Schonberg, Harold C. (1973). *Grandmasters of Chess*. J.B. Lippincott. ISBN 0-397-01004-4.

## Verwysings

## Eksterne skakels

* Boris V Spassky
* Boris Spassky
* Verslag met Boris Spassky
* Chessbase
# Katherine Moennig

|  |
| --- |
| Katherine Moennig |
| Geboortenaam | Katherine Sian Moennig |
| Geboorte | 29 Desember 1977 (1977-12-29) |
| Nasionaliteit | Amerikaans |
| Beroep(e) | Aktrise |
| Aktiewe jare | 2000–nou |
| *Internet-rolprentdatabasis*-profiel |

**Katherine Moennig** (gebore 29 Desember 1977) is 'n Amerikaanse aktrise. Sy is bekend vir haar rolle in die rolprente *The Shipping News* (2001), *Everybody's Fine* (2009), *The Lincoln Lawyer* (2011), en *Gone* (2012).

## Filmografie

### Rolprente

* 2001: *The Shipping News*
* 2004: *Invitation to a Suicide*
* 2009: *Everybody's Fine*
* 2011: *The Lincoln Lawyer*
* 2012: *Gone*
* 2014: *Default*
* 2016: *My Dead Boyfriend*
* 2017: *Lane 1974*

### Televisiereekse

* 2000: *Young Americans*
* 2004: *The L Word*
* 2009: *Three Rivers*
* 2013: *Ray Donovan*
* 2013: *Tegan and Sara's Heartthrob: The Interviews*

## Eksterne skakels

* Katherine Moennig in die Internet-rolprentdatabasis
* Katherine Moennig op X
# Sid Vicious

| Sid Vicious |
| --- |
| Vicious in 1978 |
| Geboortenaam | Simon John Ritchie |
| Gebore | (1957-05-10)10 Mei 1957 Lewisham, Londen |
| Sterf | 2 Februarie 1979 (op 21) New York, Verenigde State |
| Genres | Punk |
| Beroep(e) | Baskitaarspeler en sanger |
| Etikette | * Virgin
* EMI
* A&M
 |
| Assosiasies | * Sex Pistols
 |
| Webwerf | Sid Vicious Bio |

**Sid Vicious** (gebore **Simon John Ritchie**, 10 Mei 1957 – 2 Februarie 1979) was 'n Britse baskitaarspeler en sanger. Hy is bekend as die lid van die punk musiekgroep Sex Pistols, wat Glen Matlock vervang het op baskitaar.

Hy is in 1979 oorlede aan 'n oordosis heroïen.

## Vroeë lewe

Vicious is op 10 Mei 1957 gebore as Simon John Ritchie in Lewisham, sy ouers was John en Anne Ritchie.

Ritchie het vir John Lydon, stigter van die Sex Pistols, ontmoet in 1973.

## Diskografie

### Solo

* *Sid Sings* (1979)
* *The Idols with Sid Vicious* (1993)
* *Sid Vicious & Friends* (1998)
* *Better* (2001)
* *Live at Max's Kansas City, NY 1978* (2002)
* *At the Electric Ballroom* (2003)
* *Too Fast to Live* (2004)
* *Sid Lives* (2007)
* *Chaos and Disorder Tapes* (2008)

### Ateljeealbum

* *Never Mind the Bollocks, Here's the Sex Pistols* (Virgin, 1977)

## Filmografie

1. Sex Pistols Number One (1976, dir. Derek Jarman)
2. Will Your Son Turn into Sid Vicious? (1978)
3. Mr. Mike's Mondo Video (1979, dir. Michael O'Donoghue)
4. The Punk Rock Movie (1979, dir. Don Letts)
5. The Great Rock'n'Roll Swindle (1980, dir. Julian Temple, VHS/DVD)
6. DOA (1981, dir. Lech Kowalski)
7. Buried Alive (1991, Sex Pistols)
8. Decade (1991, Sex Pistols)
9. Bollocks to Every (1995, Sex Pistols)
10. Filth to Fury (1995, Sex Pistols)
11. Classic Chaotic (1996, Sex Pistols)
12. Kill the Hippies (1996, Sex Pistols, VHS)
13. The Filth and The Fury (2000, dir. Julien Temple, VHS/NTSC/DVD)
14. Live at the Longhorn (2001, Sex Pistols)
15. Live at Winterland (2001, Sex Pistols, DVD)
16. Never Mind the Bollocks Here's the Sex Pistols (2002, Sex Pistols, VHS/DVD)
17. Punk Rockers (2003, Sex Pistols, DVD)
18. Blood on the Turntable: The Sex Pistols (2004, dir. Steve Crabtree)
19. Music Box Biographical Collection (2005, Sex Pistols, DVD)
20. Punk Icons (2006, Sex Pistols, DVD)
21. Chaos! Ex Pistols Secret History: The Dave Goodman Story (2007, Sex Pistols, DVD)
22. Pirates of Destiny (2007, dir. Tõnu Trubetsky, DVD)
23. Rock Case Studies (2007, Sex Pistols, DVD)
24. Who Killed Nancy? (2009, dirichita por Alan G. Parker).
25. In Search of Sid (2009, BBC Radio 4, Jah Wobble)

## Verwysings

## Eksterne skakels

* Sid Vicious Geargiveer 6 Julie 2018 op Wayback Machine
# Mary Wollstonecraft

**Mary WollstonecraftEngelse skryfster, filosoof, reisskrywer en kampvegter vir vroueregte**

---

**Gebore**

27 April 1759

in Spitalfields, Londen, Engeland,
 Groot-Brittanje

---

**Oorlede**

10 September 1797

in Somers Town, Londen, Engeland

---

**Literêre stroming**

Vroeë vroueliteratuur

---

**Bekende werkeA Vindication of the Rights of Woman* (1792)

**Mary Wollstonecraft** ([ˈwʊlstən.krɑːft]; \* 27 April 1759; † 10 September 1797; huweliksnaam: **Mary Wollstonecraft Godwin**) was 'n Engelse skrywer, filosoof en kampvegter vir vroueregte. Gedurende haar kort loopbaan het sy romans, verhandelinge, 'n reisverhaal, 'n geskiedenis van die Franse Rewolusie, 'n gedragboek en 'n kinderboek geskryf. Sy staan veral bekend vir haar werk *A Vindication of the Rights of Woman* (1792) waarin sy argumenteer dat vroue nie natuurlikerwys ondergeskik is aan mans nie, en waar dit ook al só mag voorkom, is dit te wyte aan ontoereikende opvoeding. Wollstonecraft pleit daarvoor dat beide mans en vroue as vernuftige wesens behandel word en beeld 'n maatskaplike orde uit wat op gesonde verstand gegrond is.

Nog tot in die laat 20ste eeu het Wollstonecraft se privaat lewe, waaronder verskeie onkonvensionele persoonlike verhoudinge, meer aandag getrek as haar literêre werk. Ná twee ongelukkige liefdesverhoudings, met Henry Fuseli en Gilbert Imlay (met wie sy 'n dogter gehad het, Fanny Imlay), het Wollstonecraft met die filosoof William Godwin getrou, een van die vroeë voordenkers van die anargistebeweging. Mary Wollstonecraft is in die ouderdom van 38 oorlede, net elf dae nadat sy die lewe aan haar tweede dogter geskenk het. Haar nalatenskap het verskeie onvoltooide manuskripte ingesluit. Haar tweede dogter het self 'n literêre loopbaan gevolg en sou – as Mary Shelley – bekendheid verwerf as die skrywer van *Frankenstein*.

Haar wewenaar het ná haar afsterwe haar lewensverhaal as *Memoirs of the Author of A Vindication of the Rights of Woman* (1798, heruitgawe in 2001) gepubliseer, 'n werk waarin hy haar onortodokse leefstyl onthul en sodoende byna 'n eeu lank haar reputasie beskadig. Eers met die opkoms van die vroueregtebeweging teen die begin van die 20ste eeu het Wollstonecraft se pleidooi vir geslagsgelykheid en haar kritiek op konvensionele vroulike geslagsrolle nuwe aandag getrek. Tans word Wollstonecraft erken as een van die grondleggers van feministiese filosofie. Feministe noem dikwels beide haar lewe en haar werk as belangrike invloede.

## Verwysings
# Hexapoda

| Insekagtiges Tydperk: 390–0 m. jaar gelede
PreЄ
Є
O
S
D
C
P
T
J
K
Pg
N
Vroeë Devoon – Onlangs |
| --- |
|  |
| 'n Vlieg |
| Wetenskaplike klassifikasie |
| Koninkryk: | Animalia |
| Superfilum: | Ecdysozoa |
| Filum: | Arthropoda |
| Subfilum: | **Hexapoda** Latreille, 1825 |
| Klas |
|
Insecta (insekte)
Entognatha |

Die subfilum **Hexapoda**, wat *ses pote* beteken, is insekagtiges, die grootste groep geleedpotiges (in terme van die aantal spesies) en sluit insekte in, asook drie kleiner groepe geleedpotiges sonder vlerke: *Collembola* (springsterte), *Protura* (oerinsekte), en *Diplura*. Hierdie drie groepe was voorheen as insekte beskou, maar word nou saam gegroepeer as die Entognathaklas. Insekagtiges is genoem na hul mees kenmerkende eienskap: 'n toraks wat bestaan uit drie gekonsolideerde liggaamselemente, met drie pare pote. Die meeste ander geleedpotiges het meer as drie pare pote.

## Fotogalery

* Diplura
* Protura (oerinsek)
* Collembola (springstert)
* Insekte
* Filogenetiese boom van hexapoda

## Verwysings

## Bronne

Hierdie artikel is in sy geheel of gedeeltelik vanuit die Engelse Wikipedia-artikel vertaal
# Stelsel

'n **Stelsel** is 'n groep van verwante entiteite wat interaksie het met mekaar om 'n verenigde geheel te vorm. 'n Stelsel word bepaal deur sy ruimtelike en tydelike grense, omring en beïnvloed deur sy omgewing, beskryf deur sy struktuur en die doel daarvan, en word uitgedruk in sy werking daarvan.

Stelsels word bestudeer in sisteemteorie.

## Voorbeelde

* Biologiese stelsel
* Dinamiese stelsel
* Fisiese stelsel
* Formelestelsel
* Inligtingstelsel
* Komplekse stelsel
* Mark (Ekonomiese stelsel)
* Meta-stelsel
* Sonnestelsel
* Termodinamiese stelsel

## Verwysings

## Verdere leesstof

* Alexander Backlund (2000). "The definition of system". In: *Kybernetes* Vol. 29 nr. 4, pp. 444–451.
* Kenneth D. Bailey (1994). *Sociology and the New Systems Theory: Toward a Theoretical Synthesis*. New York: State of New York Press.
* Bela H. Banathy (1997). "A Taste of Systemics", ISSS The Primer Project.
* Walter F. Buckley (1967).  *Sociology and Modern Systems Theory*, New Jersey: Englewood Cliffs.
* Peter Checkland (1997). *Systems Thinking, Systems Practice*. Chichester: John Wiley & Sons, Ltd.
* Michel Crozier, Erhard Friedberg (1981). *Actors and Systems*, Chicago University Press.
* Robert L. Flood (1999). *Rethinking the Fifth Discipline: Learning within the unknowable Geargiveer 25 Februarie 2019 op Wayback Machine*. London: Routledge.
* George J. Klir (1969). Approach to General Systems Theory, 1969.
* Brian Wilson (1980). *Systems: Concepts, methodologies and Applications*, John Wiley
* Brian Wilson (2001). *Soft Systems Methodology—Conceptual model building and its contribution*, J.H.Wiley.
* Beynon-Davies P. (2009). *Business Information + Systems*. Palgrave, Basingstoke. ISBN 978-0-230-20368-6

## Eksterne skakels

* Wikimedia Commons het meer media in die kategorie Stelsel.
* *Definitions of Systems and Models* deur Michael Pidwirny, 1999–2007.
* *Definitionen von "System" (1572–2002)* deur Roland Müller, (meestal in Duits).
# Durrës

| **Durrës**
 |
| --- |
| **Kaart** | **Wapen** |
|  |
|  |
|  |
| **Vlag** |
|  |
|  |
|  **Land** |  Albanië |
|  **Koördinate** | ﻿ / ﻿ |
|  **Stigting** | 7de eeu v.C. |
|  **Oppervlakte:** |   |
|  - Totaal | 454 vk km |
|  **Hoogte bo seevlak** | 0 m |
|  **Bevolking:** |   |
|  - Totaal (2015) | 153 614 |
|  - Bevolkingsdigtheid | 720/vk km |
|  **Tydsone** | UTC +1 (MET) |
|  - Somertyd | UTC +2 (MEST) |
|  **Burgemeester** | Emiriana Sako |
|  **Amptelike webwerf** |  |

**Durrës** (/ˈdʊrəs/ DUURR-əs, Albanees: [ˈdurəs]; Albanese definitiewe vorm: Durrësi) is die tweede mees bevolkte stad van die Republiek Albanië en setel van Durrës County en Durrës Munisipaliteit. Dit is een van Albanië se oudste voortdurend bewoonde stede, met ongeveer 2 500 jaar se opgetekende geskiedenis. Dit is geleë op 'n plat vlakte langs die Albanese Adriatiese Seekus tussen die monde van die Erzen en Ishëm by die suidoostelike hoek van die Adriatiese See. Durrës se klimaat word diep beïnvloed deur 'n seisoenale Mediterreense klimaat.

Durrës is gestig onder die naam Epidamnos rondom die 7de eeu vC, deur antieke Griekse koloniste van Korinthe en Korkyra in samewerking met die Taulantii, 'n plaaslike Illiriërse stam. Ook bekend as Dyrrachium, het Durrës in wese ontwikkel omdat dit 'n integrale deel van die Romeinse Ryk en sy opvolger die Bisantynse Ryk geword het. Die Via Egnatia het in die stad begin en ooswaarts oor die velde, laaglande en hooglande van die Balkan-skiereiland na Konstantinopel gelei.

In die Middeleeue was Durrës betwis tussen Bulgare, Venesiërs, plaaslike Albanese adellike families en Ottomaanse heerskappy. Die Ottomane het uiteindelik die oorhand gekry en die stad vir meer as 400 jaar van 1501 tot 1912 regeer. Ná die Albanese Onafhanklikheidsverklaring het die stad vir 'n kort tydperk as die hoofstad van die Prinsdom Albanië gedien. Daarna is dit in die tussenoorlogse tydperk deur die Koninkryk van Italië geannekseer en is dit tydens die Tweede Wêreldoorlog deur Nazi-Duitsland beset. Durrës het 'n sterk uitbreiding in sy demografie en ekonomiese aktiwiteit onder die Sosialistiese Volksrepubliek Albanië ervaar.

Die vervoerverbindings, konsentrasie van ekonomiese instellings en industriële tradisie onderlê Durrës se leidende ekonomiese posisie in Albanië. Dit word bedien deur die hawe van Durrës, een van die grootstes aan die Adriatiese See, wat die stad met ander buurlande verbind. Sy grootste aantrekkingskrag is die Amfiteater van Durrës wat op die Albanese voorlopige lys ingesluit is vir aanwysing as 'n UNESCO-wêrelderfenisgebied. Sodra dit 'n kapasiteit vir 20 000 mense gehad het, is dit die grootste amfiteater in die Balkan-skiereiland.

## Verwysings
# Daniel Ortega

**José Daniel Ortega Saavedra** (Spaanse uitspraak: [daˈnjel oɾˈteɣa]; gebore op 11 November 1945) is 'n Nicaraguaanse politikus wat sedert 2007 as president van Nicaragua dien; voorheen was hy van 1979 tot 1990 leier van Nicaragua, eers as koördineerder van die Junta of National Reconstruct (1979–1985) en daarna as president (1985–1990). 'n Leier in die Sandinista Nasionale Bevrydingsfront (Spaans: Frente Sandinista de Liberación Nacional, FSLN), het die beleid van die regering in die regering van Nicaragua geïmplementeer. In November 2021 is Daniel Ortega herkies vir 'n vierde termyn van vyf jaar met 75% van die stemme, volgens die eerste gedeeltelike amptelike uitslae wat deur die Hoogste Verkiesingsraad vrygestel is.

## Eksterne skakels

* Wikimedia Commons het meer media in die kategorie Daniel Ortega.
# Lettergreep

'n **Lettergreep** is 'n eenheid van organisasie van spraakklanke. Dit bestaan gewoonlik uit 'n lettergreepkern (gewoonlik 'n vokaal) met opsionele aanvangs- en eindklanke (gewoonlik konsonante). Lettergrepe word gewoonlik gesien as die fonologiese boublokke van woorde.

Daar word onderskei tussen **oop** en **geslote** of **toe lettergrepe**. 'n Oop lettergreep eindig op 'n vokaal en 'n toe lettergreep eindig op 'n konsonant.

'n Algemene reël vir Afrikaans is dat as daar meer as een vokaalklank in 'n woord is, die woord in soveel letter- of klankgrepe verdeel kan word as wat daar vokaalklanke is.

## Voorbeelde

klipperig

"Klipperig" bestaan uit: klip - pe - rig
Ons kry twee lettergrepe as ons die twee p-konsonante van mekaar skei, nl: "klip" en "pe."
Ons kry nog 'n lettergreep as ons die e-vokaal van "pe" en die r-konsonant van "rig" skei.
glashelder

Ons eerste lettergreep: glas- (geslote lettergreep)
Ons tweede lettergreep: -hel- (geslote lettergreep)
Ons derde lettergreep: -der (geslote lettergreep)
verwoestende

Eerste lettergreep skei by "r" en "w": ver- (geslote lettergreep)
Tweede lettergreep skei by "s" en "t": -woes- (geslote lettergreep)
Derde lettergreep skei by "n" en "d": -ten- (geslote lettergreep)
Vierde lettergreep wat oorbly: -de (oop lettergreep)
## Eksterne skakels

* Wikiwoordeboek het 'n inskrywing vir lettergreep.